[{"text_idx": "#000003", "text": "Coronafeirws: Vox PopsMae nifer o bobl ifanc yn gofidio am y cyfnod nesaf wrth i\u2019r Coronafeirws ledaenu. Dyma bryderon rhai o ddilynwyr Instagram #LyshCymru...Nel Angharad\u201cI mi mae\u2019r firws yn achos reit fawr ar hyn o bryd gan ein bod yn gorfod rhoi'r gorau i gymaint o bethau er lles ein diogelwch. Dwi\u2019n meddwl fod o\u2019n bwysig i gymryd unrhyw gyngor posib gan ei fod yn gallu stopio\u2019r firws rhag lledaenu. Gall wneud y pethau symlaf fel golchi eich dwylo neu beidio mynd i lefydd gyda thorfeydd o bobol yno wneud byd o wahaniaeth. Meddyliwch amdano; os wneith y 7 biliwn o bobol y byd wneud y pethau lleiaf gall wneud gymaint o wahaniaeth i\u2019r ysbytai. Diolch i\u2019r doctoriaid, maen nhw\u2019n gweithio mor galed i helpu\u2019r firws yma, maent yn haeddu clod am ei gwaith caled.\u201dHolly\u201cY prif bryder sydd gen i yw'r effaith mae'n cael ar aelodau o'r gymdeithas sydd o dan anfantais fel y rhai efo problemau iechyd parhaol. Hefyd mae\u2019n bryder wrth weld bod y llywodraeth yn awgrymu osgoi ond ddim yn rhoi cynlluniau yn eu lle i gefnogi busnesau bach a fydd yn ddioddef fwyaf yn sgil sefyllfa. Mae angen iddynt wneud penderfyniadau clir. Mae'r ansicrwydd am y dyfodol yn anodd, boed arholiadau, trefniadau prom neu wyliau\u2019r haf, dydyn ni ddim yn gwybod am ba mor hir fydd hyn yn para.\u201dElliw Sia\u0302nFel myfyrwraig sydd yn y flwyddyn gyntaf mae hyn yn gyfnod pryderus i bawb yn y brifysgol. Pawb yn poeni sut yr ydym am gael ein hasesu a ballu. Yn poeni am ein hiechyd yn gyffredinol. Y peth gora sydd wedi digwydd yw gohirio darlithoedd gan fod hun yn lleihau'r risg o ledaenu'r firws. Ond mae'n gyfnod pryderus i ni gyd ar draws y wlad. Nel Rhys\u201cDwi\u2019n poeni am yr hyn sydd yn digwydd ar y funud, yn enwedig wrth weld y nifer o bobl ar draws y byd yn dioddef o\u2019r haint yma. Hyn, a'r ffaith fod e'n gwasgaru o gwmpas ein gwlad ac yn mynd i effeithio nifer o bobl eraill yn yr amser hynny, sy\u2019n gwneud i mi boeni am fy nheulu fy hun a fy ffrindiau. Mae'n debyg fydd hyn yn effeithio ar addysg miloedd o blant ledled y wlad ac yn gorfodi pobl i stopio'r hyn maen nhw'n eu gwneud o ddydd i ddydd. Os bydd yn rhaid i'r ysgolion gau yn y dyfodol a phawb i aros yn eu cartrefi, bydd yn effeithio ar fusnesau bach a lleol fel gyrwyr tacsis a phobl hunangyflogedig, oherwydd ni fyddant yn cael eu talu.Manon Elin\u201cMae\u2019n gyfnod mor frawychus a does dim modd dianc rhagddo. Dwi\u2019n teimlo mwy o orbryder a phanig dros y dyddiau diwethaf, a dwi\u2019n poeni am effaith yr holl ansicrwydd, gorbryder, panig, diffyg strwythur a diffyg cyswllt cymdeithasol ar fy iechyd meddwl.Dw i hefyd yn casa\u0301u\u2019r ansicrwydd, y teimlad bod pawb mewn panig a ddim yn gwybod beth i wneud, y teimlad fod popeth allan o fy rheolaeth a bod popeth yn newid. Yn ogystal dwi\u2019n teimlo\u2019n ddiflas heb ddigwyddiadau i edrych \u2018mlaen atyn nhw, a dwi\u2019n poeni am aelodau hy\u0302n a bregus yn y teulu.Mae\u2019n anodd rheoli\u2019r gorbryder a theimladau o banig pan fo pawb yn poeni ac mewn panig. Mae fel teimladau cyffredin gorbryder, ond ar raddfa eang: anobaith, diymadferthedd, teimlo bod popeth yn gwaethygu, nad oes diwedd i\u2019r diflastod, ddim yn teimlo\u2019n ddiogel, ac na all neb helpu.Dwi\u2019n ysu i rywun ddweud \u2018Bydd popeth yn OK\u2019, ond mae pawb yn rhannu\u2019r ansicrwydd a\u2019r gofid.Cyngor Manon, sy\u2019n rhan o wefan Meddwl, am bethau bach sy\u2019n gallu helpu...Cofio mai dim ond cyfnod yw hyn. Bydd hyn yn pasio ac fe ddaw dyddiau gwell. Byddwn ni\u2019n edrych yn o\u0302l ar y cyfnod du hwn o gyfnod gwell. Bydd yn ein hatgoffa i beidio a\u0302 chymryd dim yn ganiataol eto ac i werthfawrogi\u2019r pethau bychain.Cymryd pethau un dydd ar y troCadw mewn cysylltiad gyda phobl eraill yw un o\u2019r pethau pwysicaf, ac mae\u2019n haws nag erioed o\u2019r blaen i wneud hyn. Defnyddio\u2019r cyfryngau cymdeithasol i gysylltu, ac i ail-gysylltu, a\u0302 phobl.Cofio ei fod yn iawn i deimlo sut bynnag chi\u2019n teimlo. Gadewch i\u2019ch hun deimlo\u2019r emosiynau anodd yn hytrach na cheisio brwydro yn eu herbyn.Blaenoriaethu hunanofal. Mae\u2019n hawdd cael eich llethu gan bopeth. Byddwch yn garedig i\u2019ch hun. Digon o gwsg, bwyta\u2019n dda, yfed digon o ddw\u0302r, ymlacio. Dyw hyn ddim yn bosib i bawb, ond blaenoriaethu hunanofal dros weithio. Peidio trio gweithio fel normal; dyw hyn ddim yn gyfnod normal. Gwneud beth bynnag gallwch chi i godi eich calon.Cofio nad chi yw\u2019r unig un sy\u2019n teimlo fel hyn. Mae pawb yn yr un sefyllfa (er yn amlwg yn anoddach i rai). Ni\u2019n brwydro drwy hyn gyda\u2019n gilydd.Rhannu sut chi\u2019n teimlo, ac annog eraill i wneud yr un peth. Mae\u2019n bosib y byddwch chi\u2019n sylweddoli eich bod yn rhannu gofidiau tebyg.Gwneud y mwyaf o\u2019r pethau sy\u2019n aros yr un peth: mynd am dro, darllen, gwrando ar gerddoriaeth, gwylio rhaglenni chi fel arfer yn eu gwylio.Chwilio am y pethau bach positif ym mhob diwrnod. Mae pethau da yn dal i ddigwydd yng nghanol hyn i gyd.Cyfle i sylweddoli beth sy\u2019n bwysig mewn bywyd.Ysgrifennu sut chi\u2019n teimlo. Does dim rhaid i chi ei rannu, ond gall fod o gymorth i gael popeth allan.Mynd i\u2019ch hoff gaffi neu siop leol = treat i chi a chefnogi busnes sydd angen pob cymorth yn ystod y cyfnod hwn.Sylwi ar yr holl bobl sy\u2019n barod i helpu eraill.Chwarae gemau ar-lein gyda ffrindiau, e.e. Words with Friends, gemau ar Facebook.Edrych ar luniau a fideos o anifeiliaid.Gweld hyn fel cyfle i wneud pethau chi wastad wedi bod eisiau eu gwneud ond heb gael yr amser, e.e. darllen, gwylio cyfres deledu, dechrau hobi newydd, dysgu iaith.Cadw cofnod o\u2019r pethau bach sy\u2019n gwneud i chi wenu a\u2019r pethau chi\u2019n ddiolchgar amdanyn nhw."}]